1. Само кандидатите за членове на ЕП, членове на ЦИК, членовете на РИК и наблюдателите могат да подадат заявление за гласуване на друго място до общинската администрация по постоянния им адрес.

Чл. 34, ал. 1 – 3 не по-късно от 14 дни преди изборния ден 25.05.2024 г.

1. Общинските администрации издават удостоверения за гласуване на друго място само на кандидатите, членовете на ЦИК, членовете на РИК и на наблюдателите

Чл. 34, ал. 1 – 3 не по-късно от 14 дни преди изборния ден 25.05.2024 г.

1. Избирател, чийто постоянен и настоящ адрес са в различни населени места, може да поиска да бъде вписан в избирателния списък по настоящ адрес. Искането се прави писмено до кмета на общината, района, кметството или до кметския наместник и съдържа единния граждански номер на избирателя, вида и номера на документа му за самоличност и подпис или чрез електронно заявление през интернет страницата на Главна дирекция „Гражданска регистрация и административно обслужване“ в Министерството на регионалното развитие и благоустройството. След вписване на избирател в избирателния списък по настоящ адрес не може да му се издава удостоверение за гласуване на друго място.

Чл. 36, ал. 1 и ал. 4 не по-късно от 14 дни преди изборния ден 25.05.2024 г.

1. Избиратели с трайни увреждания, които не им позволяват да упражнят избирателното си право в изборното помещение, но желаят да гласуват с подвижна избирателна кутия, заявяват желанието си в писмена форма чрез заявление по образец или чрез електронно заявление през интернет страницата на общините по постоянния им адрес или настоящия им адрес в случаите, когато своевременно е направено искане по чл. 36 ИК за гласуване по настоящ адрес.

Чл. 37, ал. 1 не по-късно от 14 дни преди изборния ден 25.05.2024 г.

1. Избирател спрямо когото са допуснати непълноти и грешки в избирателния списък, подава заявление за отстраняването им до общинската администрация.

Чл. 43, ал. 2 не по-късно от 7 дни преди изборния ден 01.06.2024 г.

1. Гражданин на друга държава – членка на ЕС, който е вписан в избирателния списък, може да бъде заличен по негово писмено заявление до кмета на общината/района/кметството или кметския наместник.

Чл. 43, ал. 1,ал. 2 не по-късно от 7 дни преди изборния ден 01.06.2024г.